
Rámcová dohoda na dodanie potravín
Mäso a mäsové výrobky, čerstvá hydina a hydinové mäso 
(ďalej len „zmluva“)
uzatvorená  podľa § 269 ods. 2 a primerane podľa § 409 Obchodného zákonníka
v znení neskorších predpisov medzi týmito zmluvnými stranami

Článok č. I
Zmluvné strany
KUPUJÚCI:
Názov:		Stredná odborná škola
Sídlo: 	           Pod Sokolicami 14, 911 01 Trenčín
Zástupca:			Ing. Pavol Koštialik, riaditeľ školy
IČO:	  		17053668
DIČ:		2020383035
Bankové spojenie:			Štátna pokladnica
Číslo účtu, IBAN:			SK40 8180 0000 0070 0065 0187
Zodpovedná osoba za plnenie zmluvy: Gabriela Vanková
tel.: 					+421 903 014 040
email: 					gabriela.vankova@sostn.sk 
PREDÁVAJÚCI:
Obchodné meno:		
Sídlo:				
IČO:							
DIČ:				
IČ DPH:				
obchodná spoločnosť je zapísaná v OR ......
Oddiel: .... vložka č. .....
Menom spoločnosti koná: 		
Bankové spojenie:			
IBAN:				
BIC:				
Kontaktná osoba:		
Tel.:				
E-mail:		
(ďalej aj len ako „Predávajúci“)

Článok č. II
Úvodné ustanovenia
1. Podkladom pre uzavretie tejto zmluvy je výsledok verejného obstarávania podľa zákona                             č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)  na predmet zákazky pod názvom  Mäso a mäsové výrobky, čerstvá hydina a hydinové mäso, v ktorom sa stal predávajúci úspešným uchádzačom a kupujúci, ako verejný obstarávateľ jeho ponuku prijal.  
2. Účelom tejto zmluvy je ustanoviť rámcové zmluvné podmienky pre uzatváranie čiastkových objednávok medzi predávajúcim a kupujúcim, s cieľom zabezpečiť opakovanú a kontinuálnu dodávku potravín pre kupujúceho v závislosti od požiadaviek a potrieb kupujúceho, za podmienok ustanovených touto zmluvou a jednotlivými čiastkovými objednávkami. 
3. Vzájomné práva a povinnosti zmluvných strán sa budú riadiť ustanoveniami tejto zmluvy, pokiaľ čiastková objednávka uzavretá medzi zmluvnými stranami na základe a v rozsahu tejto zmluvy neustanoví inak. 

Článok č. III
Predmet zmluvy
1. Predmetom tejto zmluvy je záväzok predávajúceho počas platnosti a účinnosti tejto zmluvy riadne a včas dodávať kupujúcemu tovar špecifikovaný v Prílohe č. 1  „Zoznam tovaru – Mäso a mäsové výrobky, čerstvá hydina a hydinové mäso“ tejto zmluvy (ďalej len „tovar“) a záväzok kupujúceho riadne a včas dodaný tovar od predávajúceho prevziať a zaplatiť predávajúcemu kúpnu cenu, určenú v súlade s čl. V tejto zmluvy, a to na základe čiastkových objednávok uzatváraných medzi predávajúcim a kupujúcim za podmienok ustanovených touto zmluvou. 
2. Predmetom zmluvy je nákup a dodávka mäsa a mäsových výrobkov, čerstvej hydiny a hydinového mäsa. Tovar musí byť dodaný nepoškodený v zdravom a čerstvom stave v najvyššej kvalite                  a s vysledovateľnosťou pôvodu podľa požiadavky kupujúceho v tejto zmluve a v súlade s platnou legislatívnou SR a EÚ. Súčasťou predmetu zmluvy sú aj súvisiace služby spojené s dopravou                  na miesto dodania, naložením a vyložením dodávaného tovaru do skladu na miesto určenia.
3. Kupujúci pri nákupe potravín postupuje v súlade so Zásadami pre zvýšenie bezpečnosti a kvality nakupovaných potravín pre hromadné stravovanie (UV SR č. 68/2016). Kupujúci požaduje dodávanie mäsa a mäsových výrobkov, čerstvej hydiny a hydinového mäsa s preukázateľnou vysledovateľnosťou pôvodu, v najvyššej kvalite, s dôrazom na čerstvosť, bezpečnosť a dodržanie všetkých právnych predpisov vzťahujúcich sa na predmet plnenia.
4. Predávajúci sa zaväzuje počas celého trvania tejto zmluvy mať v obchodnej ponuke a k dispozícii pre kupujúceho celý sortiment tovaru podľa prílohy č. 1 tejto zmluvy s výnimkou objektívnych dôvodov nezávislých od vôle predávajúceho, ktoré predávajúci bezodkladne oznámi kupujúcemu  a preukáže. Opakovaná nedostupnosť sortimentu podľa prílohy č. 1 sa bude považovať za podstatné porušenie zmluvných podmienok a bude oprávňovať kupujúceho k okamžitému odstúpeniu                    od zmluvy. 
5. Predávajúci poskytuje plnenie podľa individuálnych čiastkových objednávok kupujúceho,                pričom rozsah a množstvo odoberaného tovaru závisí výlučne od aktuálnych potrieb kupujúceho.
6. Zmluvné strany sa dohodli, že rozsah a množstvo tovaru uvedené v Prílohe č. 1 k tejto zmluve                 je len orientačné a skutočne odobrané množstvo sa bude odvíjať od skutočných potrieb kupujúceho po dobu trvania tejto zmluvy.
7. Predávajúci sa touto zmluvou zaväzuje dodávať tovar, ktorý musí spĺňať všetky zákonom stanovené normy a musí byť 1. akostnej triedy. Predávajúci bude všetky plnenia tejto zmluvy vykonávať                  v súlade s príslušnými právnymi predpismi a štandardmi kvality uplatňujúcimi sa v danej oblasti. 
8. Minimálne požiadavky na predmet zmluvy:
Mäso a hydinové mäso musí byť dodávané voľné, čerstvé a nebalené. Kvalita čerstvosti dodávaného mäsa a hydinového mäsa nesmie javiť znaky: 
•	po rozmrazení alebo zmrazení 
•	obsahovať vodu, mastné alebo krvavé časti 
•	cudzieho zápachu 
•	neprirodzeného sfarbenia pre daný druh mäsa a hydinového mäsa
V prípade ak predávajúci na základe čiastkovej objednávky dodá mrazené alebo rozmrazené mäso alebo hydinové mäso bude sa táto skutočnosť považovať za hrubé porušenie zmluvy.
Požiadavky na vysledovateľný pôvod mäsa/hydinového mäsa: 
•	na dodacom liste bude vyznačený údaj o krajine, kde bolo zviera chované a zabité; 
•	nesplnenie povinnosti sa považuje za hrubé porušenie zmluvných podmienok. 
Kupujúci požaduje dodávať predmet zákazky najvyššej kvality a plniť požiadavky stanovené legislatívou aj pre  označovanie nebaleného tovaru. 
Keďže ide o komoditu, ktorá je určená na predaj bez balenia - „nebalené mäso a hydinové mäso“  predávajúci pri každom tovaru na dodacom liste (na dodacom doklade alebo inom sprievodnom dokumente) uvedie minimálne tieto údaje: 
•	názov potraviny,
•	údaj podľa osobitného predpisu, ktorý sa uvádza za slovom „Obsahuje:“
•	netto množstvo podľa osobitného predpisu,
•	dátum minimálnej trvanlivosti alebo dátum spotreby, počas ktorej si tovar udržiava svoje úžitkové vlastnosti.
Pri mäsových výrobkoch verejný obstarávateľ požaduje minimálne dodržiavanie požiadaviek na ich  výrobu, manipuláciu s nimi a ich umiestňovanie na trh v súlade s Vyhláškou 83/2016  Z. z. Ministerstva pôdohospodárstva a rozvoja vidieka Slovenskej republiky zo dňa 14. januára 2016.
9. Kupujúci od predávajúceho požaduje dodávať tovar najvyššej kvality a plniť požiadavky stanovené legislatívou pre označovanie baleného a nebaleného tovaru.
10. Kupujúci vyžaduje dodávku tovaru v lehote, v ktorej z doby spotreby vyznačenej na dodacom liste, faktúre (na obale, na dodacom doklade alebo inom sprievodnom dokumente) neuplynula viac               ako 1/5. 
11. V prípade, ak predávajúci poruší svoje povinnosti pri označovaní tovaru alebo tovaru uplynie viac ako 1/5 z doby spotreby, kupujúci takúto dodávku nepreberie a bude túto skutočnosť považovať                za hrubé porušenie zmluvy.
12. Kupujúci je oprávnený objednať aj tovary obdobného charakteru, ktoré vecne súvisia s predmetom tejto zmluvy, najmä v prípade zmeny stravovacích požiadaviek, pričom nesmie dôjsť k zmene celkového charakteru predmetu zákazky.
13. V prípade bezproblémového dodania tovaru predávajúcim sa kupujúci zaväzuje riadne a včas dodaný tovar od daného predávajúceho prevziať a zaplatiť danému predávajúcemu kúpnu cenu, určenú v súlade s čl. V tejto zmluvy.
14. V prípade, ak nebolo predávajúcemu doručené predchádzajúce písomné odsúhlasenie zo strany kupujúceho a predávajúci dodá kupujúcemu iný tovar, aký je uvedený v Prílohe č. 1 tejto zmluvy  a aký sa zaviazal dodávať v rámci svojej ponuky predloženej do realizovaného procesu zadávania zákazky (stĺpec Výrobca na Názov výrobku) a ktorý bol zároveň predmetom objednávky kupujúceho, zaplatí predávajúci kupujúcemu zmluvnú pokutu 500,- eur za každé jednotlivé porušenie.

Článok č. IV
Dodacie podmienky
1. [bookmark: _heading=h.b52auow3l8jp][bookmark: _Hlk234488580][bookmark: _heading=h.vo4x5gru3cq]Predávajúci sa zaväzuje dodávať kupujúcemu tovar podľa článku III. tejto zmluvy priebežne počas platnosti tejto zmluvy do miesta dodania tovaru podľa tejto zmluvy. Množstvá jednotlivých druhov tovaru budú upresnené pravidelnými objednávkami. Čiastkové objednávky na tovar budú realizované telefonicky, emailom alebo prostredníctvom objednávacieho systému spoločnosti.  Kupujúci si vyhradzuje právo objednať tovar deň vopred do 14:00 hod. a predávajúci je povinný realizovať dodávku tovaru denne v pracovných dňoch do 06:30 hod. a zabezpečiť druhý závoz v prípade potreby kupujúceho do 09:00 hod., pričom presný čas dodania bude upresnený pri jednotlivých objednávkach. Termín dodania bude vyznačený na dodacom lístku. Predávajúci akceptuje záznamy o termíne dodania tovaru vyhotovené zamestnancami kupujúceho. 
2. [bookmark: _Hlk219819578]Miestom dodania podľa tejto zmluvy sa rozumie: 
Stredná odborná škola, Pod Sokolicami 14, 911 01 Trenčín.
3. Tovar bude dodávaný na základe objednávok vystavených zodpovednou osobou podľa miesta dodania, ktoré budú obsahovať špecifikáciu, množstvo, druh tovaru, požadované miesto a lehotu plnenia, tak aby bola zabezpečená kvalita tovaru z hľadiska záruky, druhu výrobku a počtu stravujúcich.
4. [bookmark: _heading=h.vjo82ypwz8bb][bookmark: _Hlk234492444]Obaly všetkých balených tovarov musia byť čisté, nepoškodené, zdraviu nezávadné, musia mať             na obale vyznačené údaje - obchodný názov tovaru, obchodné meno a sídlo výrobcu, údaj                            o množstve, dátum výroby a spotreby. V prípade, ak ide o komoditu, ktorá je určená na predaj                bez balenia - predávajúci pri každom dodaní na dodacom liste (faktúre) uvedie minimálne tieto údaje: názov potraviny, údaj podľa osobitného predpisu, ktorý sa uvádza za slovom „Obsahuje:“, netto množstvo podľa osobitného predpisu, dátum minimálnej trvanlivosti alebo dátum spotreby, počas ktorej si tovar udržiava svoje úžitkové vlastnosti.
5. [bookmark: _heading=h.dz9opu1t5ib][bookmark: _heading=h.u36jrkjvb035][bookmark: _heading=h.tew1e4gkwitn][bookmark: _Hlk226887097]Súčasťou záväzku predávajúceho podľa tejto zmluvy sú aj služby spojené s dodaním tovaru,                    t.j. zabezpečenie kompletizácie tovaru, balenie tovaru, jeho doprava a vyloženie v mieste plnenia v súlade s bodom 2 tohto článku zmluvy, poskytnutie písomných dokumentov v súlade s Výnosmi Ministerstva pôdohospodárstva SR a Ministerstva zdravotníctva SR potrebných pre kvalitu potravín v slovenskom alebo českom jazyku. 
6. [bookmark: _heading=h.geqhc7c7d19l]Dopravu predmetu kúpy na miesto dodania zabezpečuje predávajúci na vlastné náklady tak,                   aby bola zabezpečená dostatočná ochrana pred jeho poškodením alebo znehodnotením. 
7. [bookmark: _heading=h.t50k5zo1ooq6][bookmark: _Hlk234492469][bookmark: _heading=h.8f1kd4arlwzw][bookmark: _heading=h.h3s0xq40y0ak]Predávajúci je povinný zabezpečiť, aby preprava potravín bola vykonávaná v súlade                                       s požiadavkami potravinového práva, najmä požiadavkami na hygienu prepravy potravín. Nesplnenie tejto povinností predávajúcim sa považuje za podstatné porušenie zmluvy a je dôvodom na okamžité odstúpenie od zmluvy zo strany kupujúceho.
8. Predávajúci je povinný zabezpečiť dodávku tovaru v množstvách podľa jednotlivých objednávok kupujúceho, a to v presnom množstve v merných jednotkách, ktoré kupujúci uvedie v čiastkovej objednávke. Predávajúci nie je oprávnený jednostranne meniť množstvo dodávky z dôvodu balenia, výrobného alebo logistického obmedzenia.

Článok č. V
Kúpna cena
1. [bookmark: _Hlk234493021][bookmark: _heading=h.tajxj1rd8wq5]Kúpna cena je stanovená podľa zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov. Kúpna cena tovaru podľa osobitnej špecifikácie                            pre jednotlivé tovary je uvedená v  prílohe č. 1 (Príloha č. 1), ktorá je neoddeliteľnou súčasťou tejto zmluvy. Kúpna cena je stanovená vrátane DPH, obalu, dopravy do miesta plnenia, cla, dovoznej prirážky a ďalších nákladov spojených s dodávkou.
2. [bookmark: _GoBack]Maximálna celková hodnota tejto rámcovej dohody, t. j. maximálny finančný limit, do výšky ktorého je kupujúci oprávnený realizovať čiastkové objednávky počas trvania tejto rámcovej dohody, predstavuje sumu  181 383,16 EUR s DPH. Celková hodnota všetkých čiastkových objednávok realizovaných na základe tejto rámcovej dohody nesmie počas jej trvania presiahnuť uvedený finančný limit.
3. [bookmark: _heading=h.59oizf63nmxw]Cenu tovaru je možné meniť písomnou dohodou zmluvných strán, ak dôjde k zmene zákonných podmienok pre výpočet DPH a iných administratívnych opatrení štátu a v prípade preukázateľných zmien právnych predpisov (ako sú napr. daňové zákony, colné zákony, vyhlášky, iné administratívne opatrenia štátu), ktoré môžu ovplyvniť cenu predmetu zmluvy.
4. [bookmark: _Hlk226887198]Predávajúci sa zaväzuje kupujúcemu znížiť jednotkové ceny kedykoľvek počas trvania zmluvy,                 a to v prípade zavedenia tzv. akciových alebo sezónnych cien tovaru na trhu (ďalej len „sezónne ceny“), a to aj bez vyzvania kupujúcim, priamo znížením ceny vo faktúre vystavenej a doručenej kupujúcemu po dodaní tovaru, ktorého sa sezónne ceny týkajú. Zníženie ceny v dôsledku zavedenia sezónnych cien sa nepovažuje za zmenu zmluvy a nevyžaduje dodatok, ak nemení celkový charakter zmluvy a celkovú cenu zmluvy.
5. Zmluvné strany sa v súlade s § 18 ods. 1 písm. a) zákona č. 343/2015 Z. z. o verejnom obstarávaní dohodli, že ceny jednotlivých položiek tovaru je možné počas trvania tejto zmluvy upraviť                           v závislosti od zmeny cenovej hladiny vyjadrenej indexom cien zverejňovaným Štatistickým úradom Slovenskej republiky. 
6. Na účely tejto zmluvy sa použije: „Index“ = index cien výrobcov priemyselných výrobkov                     pre tuzemský trh v príslušnej kategórii podľa klasifikácie CPA zverejňovaný Štatistickým úradom Slovenskej republiky. 
7. Prvá indexácia môže byť vykonaná najskôr po uplynutí 6 mesiacov odo dňa účinnosti zmluvy. Ďalšia indexácia môže byť vykonaná najskôr po uplynutí ďalších 6 mesiacov od účinnosti predchádzajúcej indexácie, najviac však celkom trikrát počas trvania zmluvy. 
8. Nárok na indexáciu vzniká, ak zmena hodnoty Indexu oproti východiskovej hodnote Indexu predstavuje nárast alebo pokles o viac ako 10 %. 
9. Východiskovou hodnotou Indexu pre:
a) prvú indexáciu je hodnota Indexu platná ku dňu predloženia ponuky uchádzača vo verejnom obstarávaní,
b) druhú indexáciu je hodnota Indexu použitá pri prvej indexácii, 
c) tretiu indexáciu je hodnota Indexu použitá pri druhej indexácii. 
10. [bookmark: _Hlk234493100]Nová jednotková cena položky sa určí podľa vzorca: 
Cn=Cp×(In/Ip) ​​
kde:
· Cn​ = nová jednotková cena položky, 
· Cp = pôvodná jednotková cena položky, 
· In ​ = aktuálna hodnota Indexu, 
· Ip ​ = východisková hodnota Indexu. 
11. Indexácia sa vzťahuje výlučne na tú časť predmetu plnenia, ktorá ku dňu doručenia návrhu                        na indexáciu nebola objednaná, dodaná ani vyfakturovaná. 
12. Zmluvná strana uplatňujúca nárok na indexáciu je povinná doručiť druhej zmluvnej strane písomný návrh na zmenu ceny do 30 dní odo dňa zverejnenia príslušného Indexu Štatistickým úradom Slovenskej republiky. Návrh musí obsahovať:
a) označenie príslušného Indexu,
b) pôvodnú a aktuálnu hodnotu Indexu,
c) výpočet novej ceny podľa bodu 6 tohto článku,
d) určenie položiek, ktorých sa indexácia týka,
e) rozsah plnenia, na ktoré sa indexácia uplatňuje. 
13. Druhá zmluvná strana je povinná návrh posúdiť do 30 dní odo dňa jeho doručenia. Ak návrh spĺňa podmienky podľa tejto zmluvy, zmluvné strany uzatvoria dodatok k zmluve. 
14. Zmena ceny nadobúda účinnosť dňom účinnosti dodatku k zmluve. 
15. Ak zmluvná strana neuplatní nárok na indexáciu v lehote podľa bodu 12 tohto článku zmluvy, nárok na príslušnú indexáciu zaniká. 

Článok č. VI
Platobné podmienky
1. [bookmark: _Hlk226887224][bookmark: _Hlk226887234]Právo na zaplatenie kúpnej ceny zo strany kupujúceho vzniká predávajúcemu riadnym a včasným splnením jeho záväzku. Predávajúci je oprávnený fakturovať len plnenia, ktoré kupujúci preukázateľne objednal a ktoré boli riadne dodané a prevzaté.
2. Kúpna cena je splatná na základe faktúry, ktorá bude kupujúcemu odovzdaná súčasne s predmetom plnenia, prípadne po dohode zmluvných strán raz týždenne (t. j. faktúra vystavená za tovar dodaný počas predchádzajúcich 7 dní). Faktúry musia obsahovať náležitosti daňového dokladu                                 a špecifikáciu ceny, povinnou prílohou faktúry je dodací list skutočne prebraného tovaru kupujúcim. Lehota splatnosti faktúry je do 30 dní odo dňa jej doručenia. Pre účely tejto dohody                    sa za deň úhrady považuje deň odoslania príslušnej finančnej sumy z účtu kupujúceho na účet predávajúceho. Obsahom faktúry  môžu byť len také komodity, ktoré patria do kategórie mäso                   a mäsové výrobky, hydina a hydinové mäso, v opačnom prípade kupujúci má právo ju vrátiť                   na opravu.
3. [bookmark: _heading=h.sg2l793g2dsk][bookmark: _heading=h.5l2e5ds2cqdo]V prípade, ak faktúra nebude obsahovať všetky náležitosti daňového dokladu v zmysle príslušných právnych predpisov ako aj dohodnuté v tejto zmluve, kupujúci je oprávnený vrátiť ju dotyčnému predávajúcemu do dátumu splatnosti s tým, že prestane plynúť lehota splatnosti faktúry. Predávajúci je povinný faktúru podľa charakteru nedostatku opraviť alebo vystaviť novú.                       Na opravenej alebo novej faktúre vyznačí nový dátum splatnosti faktúry.
4. [bookmark: _heading=h.xp8yvwp3w58c][bookmark: _Hlk234493149]Predávajúcemu sa umožňuje realizovať elektronickú fakturáciu v súlade s platnou legislatívou upravujúcou elektronickú fakturáciu.

Článok č. VII
Možnosť odmietnutia tovaru
1. Kupujúci si vyhradzuje právo odmietnuť prevziať tovar z dôvodu nedodržania ceny, akosti, druhu, štruktúry alebo množstva tovaru špecifikovaného čiastkovou objednávkou, pokiaľ sa zmluvné strany nedohodnú inak.
2. Kupujúci, prostredníctvom zodpovedných osôb pri realizácii dodávok tovaru predávajúcim, bude vykonávať kontrolu preberaného tovaru z dôvodu overenia či dodaný tovar má požadovanú kvalitu a spĺňa parametre čerstvosti napr. overením aký čas zostáva do dátumu spotreby resp. dátumu minimálnej trvanlivosti. V prípade, ak predávajúci poruší zásadu čerstvosti a kvality dodaného tovaru, kupujúci tento nepreberie a bude sa to považovať za hrubé porušenie zmluvy a kupujúcemu vznikne právo na okamžité odstúpenie od zmluvy. Kupujúci je oprávnený odmietnuť prevziať tovar aj v prípade, ak jeho kvalitatívne vlastnosti nezodpovedajú zmyslovému hodnoteniu uvedenému              v tejto zmluve.  	 

Článok č. VIII
                                              Práva a povinnosti zmluvných strán
Predávajúci je povinný dodať predmet kúpy kupujúcemu v požadovanom rozsahu, množstve, druhu, v bezchybnom stave a  dohodnutej kvalite uvedených v čiastkovej objednávke najneskôr v časoch uvedených v článku č. IV a v súlade s článkom č. IV tejto zmluvy do zariadenia kupujúceho, čo zodpovedný zamestnanec potvrdí podpísaním preberacieho protokolu                            alebo dodacieho listu.
Kupujúci je povinný požadované dodávky objednať formou telefonickej, písomnej                                alebo elektronickej objednávky (e-mail). V prípade oneskorenia predložených objednávok žiaden predávajúci nemôže byť sankcionovaný za ich neúplné vybavenie.

Článok č. IX
Zodpovednosť za vady a akosť tovarov
1. Predávajúci zodpovedá za to, že dodaný tovar je spôsobilý na uvedenie na trh a spĺňa všetky kvalitatívne požiadavky, ktoré sú stanovené všeobecne záväznými právnymi predpismi,                          ako i normami a požiadavkami predpisov Európskej únie pre potraviny. Predávajúci sa zaväzuje, že dodávaný tovar bude zodpovedať zákonu číslo 152/1995 Z. z. o potravinách v znení neskorších predpisov a Potravinovému kódexu SR.
2. [bookmark: _heading=h.3vn7mmuq40bi]Predávajúci je povinný dodať kupujúcemu tovar v množstve a akosti podľa podmienok tejto zmluvy a konkrétnej objednávky, ktorý je spôsobilý na užívanie na dojednaný účel. V prípade, ak sa tak nestane, má tovar vady. Kupujúci si vyhradzuje právo neprevziať tovar so zjavnými vadami. Prípadné skryté vady alebo zjavné vady dodaného tovaru nezistené pri preberaní tovaru, kupujúci písomne oznámi dotyčnému predávajúcemu bez zbytočného odkladu po ich zistení, najneskôr                  do uplynutia záručnej doby - Záručná doba stanovená výrobcom bude vyznačená na obaloch,                    pri voľne loženom tovare na dodacom liste. 
3. Predávajúci  zaručuje, že ním dodaný tovar bude mať požadovanú akosť po celú dobu minimálnej trvanlivosti platnej pre jednotlivé druhy tovarov, ktorá je dĺžkou záručnej doby poskytovanej výrobcom.  
4. [bookmark: _heading=h.ahc1x4h1knn9]Kupujúci je povinný pri prevzatí tovaru vykonať kontrolu množstva a akosti tovaru a vady zjavne zistené, je povinný reklamovať ihneď. Ak kupujúci zistí zjavné vady  pri dodaní tovaru vrátane vád súvisiacich s kvalitou tovaru, má právo ho odmietnuť t.j. neprevziať, a to v takom množstve                           a rozsahu, na aké sa táto vada vzťahuje, tým, že si voči danému predávajúcemu uplatní reklamáciu ihneď i s odôvodnením. Kupujúci má nárok na dodanie chýbajúcej časti alebo chýbajúceho množstva alebo nárok na dodanie náhradného tovaru, t.j. predávajúci je povinný najneskôr                        do 2 hodín od uplatnenia reklamácie  kupujúcim dodať reklamované množstvo, pričom nárok                      na náhradu škody ostáva kupujúcemu zachovaný. 
5. Reklamáciu skrytých vád tovaru alebo vád tovaru, ktoré nezistil kupujúci pri preberaní tovaru je predávajúci povinný vysporiadať do 24 hodín odo dňa doručenia reklamácie.
6. Predávajúci je povinný písomne sa vyjadriť k reklamácii najneskôr do 24 hodín po jej doručení.           Ak sa v tejto lehote nevyjadrí, znamená to, že súhlasí s opodstatnenosťou reklamácie.
7. V prípade porušenia platných právnych predpisov týkajúcich sa zabezpečenia bezpečnosti potravín zo strany predávajúceho a prípadného zistenia tohto porušenia zo strany kontrolného orgánu preberá predávajúci na seba všetky náklady, súvisiace s prípadným sankčným postihom kupujúceho kontrolným orgánom.
8. [bookmark: _heading=h.15lrwlgbh5rr]Právo kupujúceho na odstúpenie od zmluvy v súlade s Článkom č. VII, Možnosť odmietnutia tovaru, bod 2. týmto nie je dotknuté.
9. V ostatných prípadoch, neupravených touto zmluvou, sa budú zmluvné strany riadiť ustanoveniami § 422 a nasl. Obchodného zákonníka, ktoré upravujú nároky zo zodpovednosti za vady tovaru.


Článok č. X
Subdodávatelia a pravidlá pre zmenu subdodávateľov
1. Predávajúci predkladá v Prílohe č. 2 k tejto zmluve zoznam všetkých svojich subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Rovnako predávajúci doloží, že subdodávatelia spĺňajú povinnosť zápisu do registra partnerov verejného sektora,                       ak zákon pre takéhoto subdodávateľa tento zápis vyžaduje. Až do splnenia tejto zmluvy je predávajúci povinný oznámiť kupujúcemu akúkoľvek zmenu údajov o subdodávateľoch uvedených v Prílohe č. 2. 
2. Predávajúci je oprávnený kedykoľvek počas trvania tejto zmluvy vymeniť ktoréhokoľvek subdodávateľa, a to za predpokladu, že nový subdodávateľ spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr sedem (7) dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho ktorá udalosť nastane skôr), je predávajúci povinný oznámiť kupujúcemu predmet subdodávky a (identifikačné) údaje o novom subdodávateľovi                        a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia. 
3. [bookmark: _heading=h.1bd22pyzkth7]V prípade porušenia ktorejkoľvek z povinností týkajúcej sa subdodávateľov alebo ich zmeny (napr. neoznámenie zmeny subdodávateľa alebo povinnosť zápisu do registra partnerov verejného sektora), má Kupujúci právo odstúpiť od zmluvy a má nárok na zmluvnú pokutu vo výške 5%                     z celkovej zmluvnej ceny za každé porušenie ktorejkoľvek z vyššie uvedených povinností                          a to aj opakovane.
4. Kupujúci je oprávnený neakceptovať subdodávateľa, ktorý nespĺňa požiadavky podľa tejto zmluvy alebo právnych predpisov.

Článok č. XI
Sankcie
1. [bookmark: _heading=h.dkg26wb68mxa]Pri porušení jednotlivej zmluvnej povinnosti predávajúceho dodať predmet plnenia v dohodnutom termíne, na dohodnuté miesto, v požadovanej kvalite a za dohodnutú cenu,  je kupujúci oprávnený uplatniť voči predávajúcemu zmluvnú pokutu vo výške 200,- Eur za každé jedno porušenie. To platí aj v prípade nedodania alebo oneskoreného dodania dokladov, ktoré sú potrebné na prevzatie alebo na užívanie tovaru, alebo iných dokladov, ktoré je predávajúci povinný predložiť kupujúcemu podľa zmluvy. 
2. V prípade omeškania kupujúceho s uhradením faktúry, je predávajúci oprávnený účtovať kupujúcemu zmluvnú pokutu vo výške 0,05 % z dlžnej sumy za každý deň omeškania. 
3. Pri porušení jednotlivej zmluvnej povinnosti predávajúceho dodať predmet plnenia v dohodnutom termíne, na dohodnuté miesto, v požadovanej kvalite a za dohodnutú cenu, je kupujúci oprávnený uplatniť voči predávajúcemu nárok na úhradu preukázateľných nákladov, ktoré mu vznikli neplnením zmluvnej povinnosti zo strany predávajúceho. Všetky preukázateľné náklady, ktoré kupujúcemu vzniknú a bude si uplatňovať právo odpočítať ich od fakturovanej čiastky za dodaný tovar písomne uvedie a predávajúcemu doručí, vrátane odôvodnenia a špecifikácie uplatňovanej finančnej čiastky. 
4. Kupujúci je oprávnený započítať si svoju pohľadávku voči predávajúcemu na zmluvnú pokutu, náhradu škody, ušlý zisk a na preukázateľné náklady proti pohľadávke predávajúceho na uhradenie kúpnej ceny. V prípade, ak nie je možné alebo sa neuplatní vzájomné započítanie                                   alebo dofaktúrovanie zo strany predávajúceho, zmluvnú pokutu, úrok z omeškania, preukázateľné náklady alebo ušlý zisk zaplatí povinná zmluvná strana oprávnenej zmluvnej strane v lehote 30 dní odo dňa jej písomného uplatnenia. 
5. Zaplatenie zmluvnej pokuty nezbavuje predávajúceho povinnosti dodať tovar alebo doklady podľa zmluvy. 
6. Zmluvné strany prehlasujú, že výška zmluvnej pokuty je primeraná, je v súlade so zásadami poctivého obchodného styku a bola dohodnutá s prihliadnutím na význam zabezpečovaných povinností. 
7. Zaplatením zmluvnej pokuty nie je dotknuté právo kupujúceho na náhradu škody, ktorá mu omeškaním predávajúceho vznikla.
8. Zodpovednosť za škodu sa bude riadiť podľa príslušných ustanovení Obchodného zákonníka.               Pre účely tejto zmluvy sa škodou rozumejú aj náklady kupujúceho na zabezpečenie rovnakého                  alebo porovnateľného tovaru u iného predávajúceho/hospodárskeho subjektu v prípade omeškania predávajúceho s dodaním tovaru alebo odstránením vád tovaru, pokiaľ toto omeškanie ohrozuje činnosť kupujúceho. 
9. Kupujúci nepripúšťa obmedzenie výšky úhrad zmluvných pokút a trvá na stanovenej výške zmluvných pokút za celé obdobie porušovania povinností predávajúcim, pričom  predávajúci s týmto súhlasí.  
10. Zmluvné strany sa dohodli, že predávajúci ako veriteľ nie je oprávnený bez súhlasu kupujúceho   ako dlžníka, postúpiť pohľadávku voči kupujúcemu podľa ust. § 524 a nasl. zákona č. 40/1964 Zb. Občiansky zákonník v znení neskorších predpisov na inú osobu.

Článok č. XII
Doba platnosti a skončenie dohody
1. [bookmark: _Hlk219632375]Zmluva sa uzatvára na dobu určitú do 15.10.2027. 
2. Zmluvné strany berú na vedomie, že podľa § 5a ods. 1 a ods.4 zákona č. 211/2000 Z. z.     o slobodnom prístupe k informáciám a o zmene a doplnení niektorých zákonov v znení neskorších  predpisov sa v tomto prípade ide o povinne zverejňovanú dohodu, ktorá sa zverejňuje v Centrálnom registri  zmlúv vedenom  Úradom vlády Slovenskej republiky (ďalej len „CRZ“). 
3. [bookmark: _Hlk234493187]Zmluva nadobúda platnosť dňom podpísania obidvoma zmluvnými stranami a nadobúda účinnosť dňom nasledujúcim po zverejnení v CRZ v zmysle § 47a Občianskeho zákonníka v spojení                 so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.
4. Pri podstatnom porušení povinností vyplývajúcich z tejto zmluvy môže oprávnená strana okamžite písomne odstúpiť od zmluvy a požadovať od povinnej strany náhradu škody, ktorá jej vinou vznikla, v súlade s platnou právnou úpravou. Strany sa dohodli za podstatné porušenie povinností považovať opakované porušenie akejkoľvek povinnosti vyplývajúcej z tejto zmluvy, najmä však:
a) opakované dodanie tovaru, ktorý nespĺňa požadovanú kvalitu alebo čerstvosť,
b) opakované omeškanie s dodaním tovaru,
c) strata oprávnenia dodávať predmet zmluvy alebo strata požadovaných povolení na dopravu                  a manipuláciu s tovarom,
d) opakované porušenie povinností napriek predchádzajúcemu písomnému upozorneniu kupujúceho;
e) dodanie mäsa/hydinového mäsa, ktorého pôvod nie je možné overiť;
f) dodanie mäsa/hydinového mäsa, ktoré javy známky zmrazenia a rozmrazenia.
Úplná alebo čiastočná zodpovednosť zmluvnej strany je vylúčená v prípadoch zásahu vyššej moci.
5. [bookmark: _heading=h.sodjhxfz6oki][bookmark: _Hlk234493229]Kupujúci je oprávnený odstúpiť od tejto zmluvy aj v prípade, ak predávajúci vstúpil do likvidácie, na jeho majetok bol vyhlásený konkurz alebo reštrukturalizácia, bol podaný návrh  na vyhlásenie konkurzu na jeho majetok alebo na reštrukturalizáciu ako aj vtedy, ak existuje dôvodná obava,                  že plnenie záväzkov predávajúceho v zmysle tejto zmluvy je vážne ohrozené. 
6. [bookmark: _heading=h.xiw8izgp3u3o]Zmluvné strany sú oprávnené túto zmluvu vypovedať i bez udania dôvodu, a to písomnou výpoveďou riadne doručenou danej zmluvnej strane. Výpovedná lehota je trojmesačná a začína plynúť od prvého dňa kalendárneho mesiaca nasledujúceho po doručení výpovede a skončí                      sa uplynutím posledného dňa príslušného kalendárneho mesiaca.
7. Odstúpenie od zmluvy nemá vplyv na nárok na náhradu škody vzniknutej porušením zmluvy                     a nároku na zmluvnú pokutu. 
[bookmark: _heading=h.65a96ebwtaiw]
Článok č. XIII
Záverečné ustanovenia
1. [bookmark: _Hlk234493246]Táto zmluva má povahu rámcovej kúpnej zmluvy uzatvorenej podľa § 269 ods. 2 a primerane § 409 a nasl. Obchodného zákonníka.
2. [bookmark: _Hlk226887684]Predávajúci je povinný zabezpečiť, aby bol v čase uzatvorenia zmluvy ako aj počas celej doby platnosti zmluvy zapísaný v registri partnerov verejného sektora podľa Zákona o registri partnerov verejného sektora, ak sa na neho táto povinnosť podľa zákona o registri partnerov verejného sektora vzťahuje. Ak sa budú na strane predávajúceho ako zmluvnej strany podieľať na dodaní tovaru viaceré subjekty, predávajúci zodpovedá za to, že tieto budú počas celej doby platnosti zmluvy zapísané v registri partnerov verejného sektora, ak sa na nich táto povinnosť podľa Zákona o registri partnerov verejného sektora vzťahuje.
3. [bookmark: _Hlk234493262]Predávajúci vyhlasuje, že je v súlade so všetkými aplikovateľnými právnymi predpismi oprávnený dodávať tovar kupujúcemu.
4. Otázky a vzťahy, ktoré nie sú touto zmluvou osobitne upravené, sa spravujú ustanoveniami Obchodného zákonníka a iných všeobecne záväzných právnych predpisov. 
5. [bookmark: _heading=h.gmd1h7t139is]Túto zmluvu je možné zmeniť dohodou zmluvných strán formou písomného dodatku zmluvy                    v súlade s § 18 ZVO.  
6. [bookmark: _Hlk219632503]Táto zmluva bola vyhotovená v troch rovnopisoch, z ktorých jeden je určený pre predávajúceho a dva pre kupujúceho.
7. [bookmark: _heading=h.50873gf9m6y9]Neoddeliteľnou súčasťou tejto zmluvy je
Príloha č. 1:  Zoznam tovaru Mäso a mäsové výrobky, čerstvá hydina a hydinové mäso
Príloha č. 2: Zoznam subdodávateľov 
8. [bookmark: _heading=h.un0303l4rljw][bookmark: _heading=h.agp17q069z5]Zmluvné strany prehlasujú, že si túto zmluvu pred jej podpisom prečítali, bola uzatvorená podľa ich slobodnej a vážnej vôle, nie v tiesni za jednostranne nevýhodných podmienok, s jej obsahom bez výhrad súhlasia a na znak súhlasu ju podpisujú.

[bookmark: _Hlk222054758][bookmark: _Hlk219632536][bookmark: _Hlk234494082]Trenčín, dňa: ........................            				..................., dňa: ..................
Kupujúci:                                                             		Predávajúci 



...........................................						...........................................
Ing. Pavol Koštialik, riaditeľ školy						
Stredná odborná škola

Príloha č. 2
[bookmark: _heading=h.d59ihyj2k3p9]Zoznam subdodávateľov 
Čestné vyhlásenie - subdodávatelia
Predávajúci:
Obchodné meno:		
Sídlo:			
IČO:			
Dolu podpísaný zástupca predávajúceho týmto čestne vyhlasujem, že na dodaní predmetu zákazky pod názvom: Mäso a mäsové výrobky, čerstvá hydina a hydinové mäso 
a)	sa nebudú podieľať subdodávatelia a celý predmet uskutočníme vlastnými kapacitami*
b)	sa budú podieľať nasledovní subdodávatelia:*
*nehodiace sa preškrtnúť
	. č.
	Obchodné meno a sídlo subdodávateľa
	IČO
	Údaje o osobe oprávnenej konať za subdodávateľa
	% podiel na zákazke
	Predmet subdodávok

	1
	
	
	
	
	

	2
	
	
	
	
	

	3
	
	
	
	
	


					
V ...................., dňa: 
Za Predávajúceho:


.............................................
Titul, Meno Priezvisko
Funkcia, podpis

1

